Ons verblyf by Yellow Aloe was baie aangenaam. Ons kamer, die diens, ontbyt en tee en toebroodjies op die stoep was van die hoogste gehalte en ons het baie lekker gekuier.
Anne is 'n vriendelike gasvrou en die ontbyt was heerlik. Ons het egter onveilig gevoel. Die meeste van die ligte op die lang stoep was dood en dit was stikdonker toe ons terugkeer van aandete in die dorp rondom 21:00. Ons het ook gevrees vir ons motor se veiligheid gedurende die nag.
Ek het heerlik gebly. Ek het baie welkom gevoel. Sal definitief weer daar gaan bly. Die tuin was definitief 'n show stopper en inspirasie.
Die Yellow Aloe gastehuis was 'n groot verrassing gewees - ons tuinwoonstel was baie gerieflik omring met 'n lieflike tuin en swembad. Die aandete in die restaurant op die perseel kan beslis aanbeveel word met uitstekende kos - ook vir ontbyt - die ontvangs was vriendelik en almal baie behulpsaam. Baie dankie Yellow Aloe, dit was heerlik om by julle te oornag!
'n Netjiese, karaktervolle B&B met lekke matrasse, pragtige tuine, vriendelike mense en smullekker ontbyt!
Die advertensie meld nie duidelik dat daar kamers in die solder is nie en mens moet 'n leer klim om in jou kamer te kom.
Hierdie gastehuis is nie 'n 4 ster-gradering werd nie. Ons bespreekte kamer is verander omdat daar bouwerk aan die hoofhuis was en ons nie daarvan in kennis gestel is nie. Daar was nie warm water vir die alternatiewe kamer die aand en ook nie die oggend nie. Die eienaar het ons probeer akkommodeer en ons 'n ander kamer aangebied. Sy het nie die kamer gekontrolleer nie en dit was vol stof en dooie spinnekoppe. Ons was baie teleurgesteld aangesien ons nie omgee om vir goeie akkommodasie te betaal nie, maar R1100 per aand was net te veel en nie waarde vir geld nie.
Met bevestiging is ek deur Yellow Aloe meegedeel dat LekkeSlaap 'n fout gemaak het, maar eintlik was dit Yellow Aloe wat 'n dubbelbespreking gemaak het! Daarom was ons na 'n ander gastehuis met 'n laer gradering oorgeplaas. Yellow Aloe wou toe aandring op hanteringsfooie vir die ander gastehuis. Die ander gastehuis kla ook dat Yellow Aloe dit gereeld doen, gaste na hulle toe stuur en dan nie daarvoor betaal nie ... Glad nie 'n aangename ervaring met Yellow Aloe nie.
Aangenaam verras en baie tevrede. Die plek beskik oor 'n besondere karakter. Ons sal beslis weer daar tuisgaan.